**Ministru kabineta noteikumu projekta**

**“Grozījumi Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”” (turpmāk – noteikumu projekts) izstrādāts saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 14.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts izstrādāts, lai kopumā samazinātu fondu fondā pieejamo Eiropas Reģionālās attīstības fonda (turpmāk – ERAF) finansējumu par 25 416 515 *euro* un veiktu ERAF finansējuma pārdales fondu fondā īstenotajos finanšu instrumentos saskaņā ar 2017.gada 28.novembra 2014.–2020.gada plānošanas perioda Eiropas Savienības struktūrfondu un Kohēzijas fonda Uzraudzības komitejas sēdē izskatīto dokumentu “Aktualizētais tirgus nepilnību izvērtējums finanšu pieejamības jomā: Finanšu instrumentu programmu īstenošanas progresa ziņojums” (turpmāk – tirgus nepilnību izvērtējums). Vienlaikus finanšu instrumentu īstenošanai saskaņā ar Ministru kabineta 2016.gada 1.marta noteikumu Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai” (turpmāk – MK noteikumi Nr.118) 5.punktu tiek papildus novirzīts 2007.-2013.gada plānošanas periodā finanšu instrumentos atmaksātais publiskais finansējums 32 300 000 *euro* apmērā, kura apmērs sadalījumā pa finanšu instrumentiem un finansēšanas avotiem, ņemot vērā līdzšinējo praksi, tiek detalizēti noteikts attiecīgā finanšu instrumenta valsts atbalsta noteikumos. Atmaksāto publisko finansējumu 32 300 000 *euro* apmērā veido šādi resursi:   1. darbības programmas “Uzņēmējdarbība un inovācijas” papildinājuma 2.2.1.4.1. apakšaktivitātē “Atbalsts aizdevumu veidā komersantu konkurētspējas uzlabošanai” gūto atmaksu publiskā finansējuma daļa 2 000 000 *euro* apmērā (ieguldījums kapitālā); 2. darbības programmas “Uzņēmējdarbība un inovācijas” papildinājuma 2.2.1.1. aktivitātē “Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” gūto atmaksu publiskā finansējuma daļa 11 588 000 *euro* (ieguldījums kapitālā); 3. darbības programmas “Uzņēmējdarbība un inovācijas” papildinājuma 2.2.1.3.aktivitātē “Garantijas komersantu konkurētspējas uzlabošanai” gūto atmaksu publiskā finansējuma daļa 8 657 000 *euro* (ieguldījums kapitālā); 4. darbības programmas “Uzņēmējdarbība un inovācijas” papildinājuma 2.2.1.4.2.apakšaktivitātē “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai” gūto atmaksu publiskā finansējuma daļa 4 555 000 *euro* (ieguldījums kapitālā); 5. akciju sabiedrības “Attīstības finanšu institūcija Altum” pašu kapitālā pieejamais nacionālais publiskais finansējums 3 000 000 *euro* apmērā, kas veidojies no valsts budžeta, kas tika piešķirts 2.2.1.3. aktivitātes “Garantijas komersantu konkurētspējas uzlabošanai” ietvaros, brīvo līdzekļu izvietošanas (ieguldījums kapitālā); 6. darbības programmas “Cilvēkresursi un nodarbinātība” papildinājuma 1.3.1.2. aktivitātē “Atbalsts pašnodarbinātības un uzņēmējdarbības uzsākšanai” gūto atmaksu publiskā finansējuma daļa 500 000 *euro* (saistību daļa); 7. darbības programmas “Uzņēmējdarbība un inovācijas” papildinājuma 2.2.1.4.1. apakšaktivitātē “Atbalsts aizdevumu veidā komersantu konkurētspējas uzlabošanai” gūto atmaksu publiskā finansējuma daļa 2 000 000 *euro* (saistību daļa).   Saskaņā ar Sadarbības partneru darba grupas (KDG) Par Eiropas Savienības struktūrfondu un Kohēzijas fonda jautājumiem 2017.gada 19.jūlija protokollēmuma Nr.9 jautājuma Nr.6 2.punktu, 2017. gada 24.oktobra protokollēmuma Nr.10 7.2. jautājumu un 2018.gada 1.februāra KDG sanāksmē lemto, ERAF finansējumu, kas šo noteikumu ietvaros finanšu instrumentos tiek samazināts par 25 416 515 *euro*, plānots pārdalīt 3.1.1.5.pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” otrās kārtas īstenošanai.  Veicot ERAF finansējuma samazinājumu 25 416 515 *euro* apmērā, tiek ņemts vērā atbilstoši darbības programmai “Izaugsme un nodarbinātība” un tirgus nepilnību izvērtējumam finanšu instrumentiem līdzšinēji pieejamais ERAF finansējuma apmērs 126 416 515 *euro.* Vienlaikus paredzētais rezerves apjoms 6 % apmērā no sākotnēji pieejamā finansējuma apmēra tiek precizēts, to nosakot 7 710 806 *euro,* kas 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” ietvaros sadalās šādi:   1. 3.1.1.1.pasākumā “Aizdevumu garantijas” 6  510 677 *euro*; 2. 3.1.1.2. pasākumā “Mezanīna aizdevumi” 1 200 129 *euro*’.   Saskaņā ar tirgus nepilnību izvērtējumu nepietiekama finanšu pieejamība komercbanku aizdevumiem uzņēmumiem joprojām ir problēma, ko nosaka vairāki faktori, tai skaitā, nepietiekams nodrošinājums. Nepietiekama nodrošinājuma problēmas risināšanai 2014.-2020.gada plānošanas periodā akciju sabiedrība “Attīstības finanšu institūcija Altum” (turpmāk – Altum) īsteno aizdevumu garantiju programmu 3.1.1.1. pasākuma “Aizdevumu garantijas” ietvaros saskaņā ar Ministru kabineta 2010.gada 26.oktobra noteikumiem Nr.997 “Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” (turpmāk – MK noteikumi Nr.997). Saskaņā ar darbības programmu “Izaugsme un nodarbinātība” 3.1.1.1.pasākuma “Aizdevumu garantijas” īstenošanai kopumā līdzšinēji ir pieejams ERAF finansējums 22 miljonu *euro* apmērā. Tirgus nepilnību izvērtējums nosaka par nepieciešamu palielināt 3.1.1.1.pasākumam “Aizdevumu garantijas” pieejamo ERAF finansējuma apmēru par 22 800 000 *euro*, tādejādi kopumā minētajam pasākumam paredzot ERAF finansējumu 44 800 000 *euro*, ko nosaka vairāki faktori: (1) pastāvošs augsts pieprasījums finanšu tirgū pēc aizdevumu garantijām (līdz 2017.gada 30.oktobrim noslēgti 220 aizdevumu garantiju līgumi par kopējo finansējumu 36,6 miljoniem *euro*); (2) aizdevumu garantiju būtiskā loma komercbanku aizdevumu pieejamības veicināšanai (aizdevumu garantiju rezultātā līdz 2017.gada 30.oktobrim piesaistīti komercbanku aizdevumi 61 miljonu *euro* apmērā). Lai veiktu ERAF finansējuma palielinājumu garantijas programmas īstenošanai, paralēli noteikumu projektam tiek veikti attiecīgi grozījumi MK noteikumos Nr.997.  Saskaņā ar Finanšu un kapitāla tirgus komisijas datiem uz 2017.gada 30.jūniju rezidentu uzņēmumu kreditēšana veido būtisku daļu no kopējā komercbanku aizdevumu portfeļa (6 364 678 tūkstošus *euro* jeb 42,5 % no kopējā komercbanku aizdevumu portfeļa 14 972 599 tūkstoši *euro* apmērā). Uzņēmumu kreditēšana laika posmā no 2016.gada 30.jūnija līdz 2017.gada 30.jūnijam kopumā ir palielinājusies par 53 561 tūkstošiem *euro* jeb 0,8 %. Būtisks komercbanku aizdevumu apjoma pieaugums vērojams mikro kreditēšanas segmentā. Komercbanku aizdevumu apmērs rezidenta mikro uzņēmumiem laikā no 2016.gada 30.jūnija līdz 2017.gada 30.jūnijam pieaudzis par 387 791 tūkstošiem *euro* jeb 26 %. Savukārt maza apjoma kredīti (klienta līgumā noteiktais klienta saistību apjoms ir robežās no 2 tūkstošiem *euro* līdz 200 tūkstošiem *euro*) 2016.gadā salīdzinoši ar 2015.gadu ir pieauguši par 67 %. Tāpat jānorāda, ka saskaņā ar tirgus nepilnību izvērtējumu komercbanku kreditēšanas apjomi un komercbanku aktivitātes mazu aizdevumu kreditēšanā pieaugs arī turpmāk. Maza apjoma komercbanku aizdevumus papildinošs instruments finanšu tirgū ir Altum mikro aizdevumi un aizdevumi uzņēmējdarbības uzsācējiem, kas saimnieciskās darbības veicējiem tiek sniegti saskaņā ar Ministru kabineta 2016.gada 31.maija noteikumiem Nr.328 “Noteikumi par mikroaizdevumiem un starta aizdevumiem” (turpmāk – MK noteikumi Nr.328). Altum mikro aizdevumu saņemšanas nosacījumi atšķiras no komercbanku mikro aizdevumu saņemšanas nosacījumiem, jo tiem ir atšķirīgas maksimālās aizdevumu summas, aizņēmēja līdzfinansējuma apmērs, procentu likme, aizdevuma termiņš, nodrošinājums, komisijas maksas u.c. nosacījumi, attiecīgi šie instrumenti ir savstarpēji papildinoši tirgū. Savukārt aizdevumu uzņēmējdarbības uzsākšanai piešķiršanā komercbankas ir konservatīvas dēļ nepietiekamas uzņēmējdarbības vēstures, kredītvēstures un nepietiekamas naudas plūsmas. Minētais pamato nepieciešamību Altum turpmākai intervencei finanšu tirgū maza apjoma aizdevumu kreditēšanā. Darbības programma “Izaugsme un nodarbinātība” paredz, ka 3.1.1.4.pasākumam “Mikrokreditēšana un aizdevumi uzsācējiem” ir pieejams ERAF finansējums 12 miljonu *euro* apmērā, un saskaņā ar MK noteikumu Nr.328 5.punktu mikro aizdevumiem un aizdevumiem uzņēmējdarbības uzsākšanai līdzšinēji ir novirzīts ERAF finansējums 9 miljonu *euro* apmērā (pārējais finansējums 3 miljonu *euro* apmērā ir paredzēts netiešajai kreditēšanai). Ar mērķi mazināt administratīvo slogu, ko nosaka ES tiesību aktu piemērošana ERAF finansējuma izmantošanai, tiek paredzēts samazināt tiešajai mikro kreditēšanai un aizdevumiem uzņēmējdarbības uzsācējiem pieejamo ERAF finansējumu par 5 miljoniem *euro*, tos daļēji 2,5 miljonu *euro* apmērā aizstājot ar atmaksāto publisko finansējumu 2007.-2013.gada plānošanas perioda finanšu instrumentos. Šādu atmaksātā publiskā finansējuma apmēru nosaka COSME programma un potenciālā EaSI programmas īstenošana, samazinot finansējumu programmas īstenošanai. Lai veiktu ERAF finansējuma samazinājumu mikrokreditēšanas un aizdevumu uzņēmējdarbības uzsākšanai programmās un novirzītu atmaksāto publisko finansējumu, paralēli noteikumu projektam tiek virzīti attiecīgi grozījumi MK noteikumos Nr.328.  3.1.1.4. pasākuma “Mikrokreditēšana un aizdevumi uzsācējiem” pieejamā ERAF finansējuma 12 miljonu *euro* apmērā ietvaros līdzšinēji ir paredzēts finansējums 3 miljonu *euro* netiešās mikrokreditēšanas programmas īstenošanai. Saskaņā ar tirgus nepilnību izvērtējumu un attiecīgi noteikumu projektu šis ERAF finansējums tiek samazināts pilnā apmērā. Ekonomikas ministrija ir izvērtējusi iespējas līdzšinēji izstrādāt atbalsta programmu krājaizdevu sabiedrībām esošā normatīvo aktu regulējuma ietvarā un secinājusi, ka atbalsts krājaizdevu sabiedrību kapacitātes stiprināšanai būtu sniedzams ES sociālā fonda programmu ietvarā. Savukārt, ņemot vērā Eiropas Parlamenta un Padomes 2013.gada 17.decembra regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Komisijas Regula Nr.1303/2013) (Eiropas Savienības Oficiālais Vēstnesis, 2013. gada 20. decembris, Nr. L 347) 65.panta 2.punktā noteikto ERAF finansējuma izlietojuma atbilstības termiņu, kas ir 2023.gada 31.decembris, programmai līdzšinējo paredzēto ERAF finansējumu 3 miljonu *euro* apmērā nebūs iespējams apgūt.  Saskaņā ar darbības programmu “Izaugsme un nodarbinātība” 10 416 515 *euro* ERAF finansējums ir paredzēts 3.1.1.3.pasākuma “Biznesa eņģeļu ko-investīciju fonds” īstenošanai. Ar mērķi veicināt biznesa eņģeļu kopinvestīcijas 2016.gada 17.martā tika parakstīts līgums starp biedrību “Latvijas Biznesa Eņģeļu Tīkls” (turpmāk – LatBan) un Altum, kā ietvaros Altum sniedz līdzfinansējumu biznesa eņģeļu finansētiem projektiem aizdevumu formā, un līdz 2017.gada 1.oktobrim ir noslēgti 5 šādi kopinvestīciju līgumi par Altum finansējuma daļu 144 500 *euro*, kas veido 4,8 % no programmā pieejamā publiskā finansējuma apmēra. Saskaņā ar tirgus nepilnību izvērtējumu biznesa eņģeļu tīkls Latvijā ir neattīstīts, tādēļ nepietiekama pieprasījuma rezultātā Eiropas Investīciju fonds ir atteicis savu dalību 3.1.1.3.pasākuma “Biznesa eņģeļu ko-investīciju fonds” īstenošanā. Ņemot vērā minēto, kā arī Altum un LatBan sadarbības programmas rezultātus, tirgus nepilnību izvērtējums un attiecīgi noteikumu projekts paredz samazināt ERAF finansējumu 3.1.1.3.pasākuma “Biznesa eņģeļu ko-investīciju fonds” īstenošanai pilnā apmērā.  Saskaņā ar darbības programmu “Izaugsme un nodarbinātība” 60 000 000 *euro* ERAF finansējums ir paredzēts 3.1.2.1.pasākuma “Riska kapitāls” īstenošanai, un atbilstoši Ministru kabineta 2016.gada 2.augusta noteikumiem Nr.518 “Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai” (turpmāk – MK noteikumi Nr.518) viss minētais ERAF finansējums ir novirzīts sēklas kapitāla, sākuma kapitāla un izaugsmes kapitāla fondu īstenošanai. Saskaņā ar riska kapitāla nozares praksi, sēklas kapitāla, sākuma kapitāla un izaugsmes kapitāla fondiem aktīvais investīciju periods ir 5 gadi, pēc kura seko investīciju turēšanas periods, kā ietvaros minētie fondi veic tālākās investīcijas portfelī esošajos uzņēmumos. Sēklas kapitāla, sākuma kapitāla un izaugsmes kapitāla fondi uzsāks investīciju periodu 2018.gada 3.ceturksnī. Ņemot vērā ERAF finansējuma izmantošanas atbilstības ierobežojumus līdz 2023.gada 31.decembrim saskaņā ar Komisijas Regulas Nr.1303/2013 65.panta 2.punktu, ir būtiski diversificēt finansējuma avotus sēklas kapitāla, sākuma kapitāla un izaugsmes kapitāla fondos, lai nodrošinātu iespēju fondiem darboties saskaņā ar tirgus praksi un veikt tālākās investīcijas portfelī esošajos uzņēmumos pēc 2023.gada 31.decembra un līdz fondu darbības beigām. Tādēļ tirgus nepilnību izvērtējums un attiecīgi noteikumu projekts paredz samazināt daļu ERAF finansējuma (12 800 000 *euro* sēklas un sākuma kapitāla fondos un 15 000 000 *euro* izaugsmes kapitāla fondos), to aizstāt ar atmaksāto publisko finansējumu 2007.-2013.gada plānošanas perioda finanšu instrumentos. Lai veiktu ERAF finansējuma samazinājumu un tā aizstāšanu ar atmaksāto publisko finansējumu, paralēli noteikumu projektam tiek virzīti attiecīgi grozījumi MK noteikumos Nr.518.  Akcelerācijas fondi ir jauns finanšu instruments Latvijas tirgū, kas tiek ieviests saskaņā ar Ministru kabineta 2016.gada 12.aprīļa noteikumiem Nr.226 “Noteikumi par akcelerācijas fondiem saimnieciskās darbības veicēju izveides, attīstības un konkurētspējas veicināšanai” (turpmāk – MK noteikumi Nr.226). Atbilstoši darbības programmai “Izaugsme un nodarbinātība” un MK noteikumu Nr.226 4.punktam, 3.1.2.2.pasākuma “Tehnoloģiju akselerators” īstenošanai pieejamā ERAF finansējuma apmērs ir 15 miljoni *euro*. Ņemot vērā, ka akcelerācijas fondi ir jauns finanšu instruments, tad ar mērķi mazināt administratīvās prasības, ko nosaka ERAF finansējuma izmantošana, tirgus nepilnību izvērtējums un attiecīgi noteikumu projekts paredz samazināt daļu ERAF finansējuma (2 miljonu *euro* apmērā), to aizstājot ar atmaksāto publisko finansējumu 2007.-2013.gada plānošanas perioda finanšu instrumentos. Lai veiktu ERAF finansējuma samazināšanu un tā aizstāšanu ar atmaksāto publisko finansējumu, paralēli noteikumu projektam tiek virzīti attiecīgie grozījumi MK noteikumos Nr.226.  *1.tabula*  **Kopsavilkums par noteikumu projektā paredzēto ERAF finansējuma samazinājumu un novirzītājām atmaksām sadalījumā pa pasākumiem**   |  |  |  |  |  | | --- | --- | --- | --- | --- | | Pasākums | ERAF piešķīrums saskaņā DP1.piel., *euro* | ERAF, palielinājums vai samazinājums, *euro* | ERAF instrumentā pēc pārdalēm, *euro* | Atmaksas, ko paredzēts novirzīt, *euro* | | 3.1.1.1. “Aizdevumu garantijas” | 22 000 000 | +22 800 000 | 44 800 000 | 0 | | 3.1.1.2. “Mezanīna aizdevumi” | 7 000 000 | 0 | 7 000 000 | 0 | | 3.1.1.3. “Biznesa eņģeļu ko-investīciju fonds” | 10 416 515 | -10 416 515 | 0 | 0 | | 3.1.1.4. “Mikrokreditēšana un aizdevumi biznesa uzsācējiem” | 12 000 000 | -8 000 000 | 4 000 000 | 2 500 000 | | 3.1.2.1. “Riska kapitāls” | 60 000 000 | -27 800 000 | 32 200 000 | 27 800 000 | | 3.1.2.2. “Tehnoloģiju akselerators” | 15 000 000 | -2 000 000 | 13 000 000 | 2 000 000 | | **Kopā** | **126 416 515** | **-25 416 515** | **101 000 000** | **32 300 000** |   Ņemot vērā, ka akcelerācijas fondi, sēklas kapitāla, sākuma kapitāla un izaugsmes kapitāla fondi uzsāks savu darbību 2018.gada 2. līdz 3. ceturksnī, kā arī to, ka atsevišķu investīciju darījumu izvērtēšana un lēmumu pieņemšana var ilgt vidēji 3 līdz 6 mēnešus, nepieciešams precizēt 3.1.2. specifiskā atbalsta mērķa “Palielināt straujas izaugsmes komersantu skaitu” līdz 2018. gada 31. decembrim sasniedzamo iznākuma un finanšu rādītāju starpvērtības, tās ieskaitot 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” starpvērtībās, jo nepastāv riski šo starpvērtību sasniegšanā. Līdzšinēji MK noteikumu Nr.118 7.7.apakšpunkta redakcija ir noteikta vienīgi attiecībā uz sertificētiem ERAF izdevumiem. Savukārt, ņemot vērā, ka Eiropas Komisijai tiek deklarēti visi attiecināmie publiskā un privātā finansējuma izdevumi, tad, grozot 7.7.apakšpunktu, nosakot finanšu rādītāju starpvērtības, tiek palielināts 3.1.1. specifiskā atbalsta mērķa sertificēto izdevumu apmērs, 3.1.1. specifiskā atbalsta mērķa ietvaros to nosakot 38 176 172 *euro* apmērā un 3.1.2. specifiskā atbalsta mērķa ietvaros to nosakot 0 *euro* apmērā (grozījumu rezultātā 3.1.2. specifiskā atbalsta mērķa ietvaros sertificēto izdevumu daļa (gan publiskā, gan privātā līdzfinansējuma daļa) 22 220 807 *euro* apmērā tiek pārcelta uz 3.1.1.specifisko atbalsta mērķi). Papildus norādāms, ka 3.1.2. specifiskā atbalsta mērķa “Palielināt straujas izaugsmes komersantu skaitu” starpvērtību definēšana un izpilde līdz 2018.gada 31.decembrim neietekmē Eiropas Komisijas lēmuma par snieguma ietvara izpildi pieņemšanu un ERAF finansējuma palielināšanu par rezerves apjomu. Turklāt Ekonomikas ministrija apliecina, ka iznākuma un finanšu rādītāji, kas 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” noteikti laikā līdz 2023.gada 31.decembrim tiks sasniegti, un tos neietekmē ERAF finansējuma samazinājums fondu fondā.  Ņemot vērā līdzšinējo praksi finanšu instrumentu ieviešanā un tirgus nepilnību izvērtējuma aktualizēšanā, noteikumu projekts paredz precizēt MK noteikumu Nr.118 25.1.apakšpunktu. Tāpat jānorāda, ka finanšu tirgus situācija nemainās katra gada ietvaros, attiecīgi noteikumu projekts paredz, ka tirgus nepilnību izvērtējums tiks precizēts un iesniegts informācijai Uzraudzības komitejā situācijā, ja tiks konstatētas būtiskas izmaiņas finanšu tirgū vai tiks paredzēts jauns finanšu instruments. Vienlaikus norādāms, ka Altum regulāri un saskaņā ar finansēšanas nolīgumu par fondu fonda īstenošanu, mainoties valsts atbalsta noteikumiem vai ieviešot jaunu finanšu instrumentu, veic grozījumus fondu fonda investīciju stratēģijā un tos iesniedz Ekonomikas ministrijā, kas savukārt tālāk tiek iesniegti Centrālajā finanšu un līgumu aģentūrā.  Lai nodrošinātu, ka ERAF finansējums tiek izmantots kopīgi 3.1.1. un 3.1.2. specifiskā atbalsta mērķa finanšu instrumentu pirmo zaudējumu segšanai (proti, ERAF finansējums pirmo zaudējumu segšanai netiek atsevišķi sadalīts pa pasākumiem), tiek precizēts MK noteikumu Nr.118 15.punkts. Papildus jānorāda, ka 3.1.1. un 3.1.2. specifiskā atbalsta mērķa noteikto finanšu instrumentu ietvaros pirmie zaudējumi sākotnēji tiek segti no fondu fondā pieejamā ERAF finansējuma Altum saistībās, savukārt turpmākie zaudējumi tiek segti no 2007.-2013.gada plānošanas periodā finanšu instrumentos atmaksātā publiskā finansējuma Altum saistībās, savukārt pārējie turpmākie zaudējumi – no 2007.-2013.gada plānošanas periodā finanšu instrumentos atmaksātā publiskā finansējuma Altum kapitālā un Altum pašu finansējuma.  Ņemot vērā, ka fondu fonda ietvaros tiek īstenoti arī netiešie instrumenti (akcelerācijas fondi, sēklas un sākuma kapitāla fondi, izaugsmes kapitāla fondi), par kuru pārvaldību Altum rodas vadības izmaksas, tiek precizēts MK noteikumu Nr.118 21.punkts, sniedzot iespēju šos izdevumus attiecināt ne tikai no ERAF finansējuma, bet arī no atmaksātā finansējuma, ievērojot Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – regula Nr. 1303/2013), 44. un 45. pantu.  Papildus minētajiem grozījumiem redakcionāli tiek precizēts MK noteikumu Nr.118 7.punkts, 7.1., 7.2., 7.3.1., 7.3.3., 7.4.1., 7.4.3., 7.5.1., 7.5.3 un 19.1. apakšpunkti. |
| 3. | Projekta izstrādē iesaistītās institūcijas | Ekonomikas ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts atbalsta programmas mērķa grupa ir saimnieciskās darbības veicēji un Altum. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Noteikumu projekts paredz samazināt pieejamā ERAF finansējuma apmēru par 25 416 515 *euro*. Vienlaikus netiek samazināti ieguldījumi ekonomikā, jo ERAF finansējuma vietā tiek novirzīts cits finanšu resurss – atmaksātais publiskais finansējums finanšu instrumentos 32 300 000 *euro* apmērā. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Vienlaikus ar šo projektu tiek virzīti grozījumi MK noteikumos Nr.997, MK noteikumos Nr.328, MK noteikumos Nr.518 un MK noteikumos Nr.226. |
| 2. | Cita informācija | Nepieciešams veikt grozījumus finansēšanas nolīgumā par fondu fonda īstenošanu, kas noslēgts starp Altum un Centrālo finanšu un līgumu aģentūru un fondu fonda biznesa plānā. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – regula Nr. 1303/2013). | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav. | | |
| **1.tabula. Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Ar normatīvo aktu tiek ieviestas prasības no regulas Nr.1303/2013. | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1303/2013.38.panta 6.punkts | | Noteikumu projekta 12.punkts | | *Ieviesta pilnībā* | *Neparedz stingrākas prasības* |
| Regulas Nr.1303/2013.44. un 45. pants | | Noteikumu projekta 14.punkts | | *Ieviesta pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | | | Regula Nr.1303/2013 rīcības brīvību neparedz. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | Noteikumu projekts šo jomu neskar. | |
| Cita informācija | | | | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts sabiedrības līdzdalību neparedz. |
| 2. | Sabiedrības līdzdalība projekta izstrādē | Noteikumu projekts sabiedrības līdzdalību neparedz. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija un Altum kā fondu fonda īstenotājs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Ministru prezidenta biedrs,

ekonomikas ministrs                                                                                          A. Ašeradens

Vīza:

Valsts sekretārs Ē.Eglītis

Fernāte

Tel.: 67013203

e-pasts: [agita.fernate@em.gov.lv](mailto:agita.fernate@em.gov.lv)